b'\n_START_ARTICLE_\nGornje \xc4\x8celo\n_START_SECTION_\nZemljopisni polo\xc5\xbeaj\n_START_PARAGRAPH_\nGornje \xc4\x8delo se nalazi na isto\xc4\x8dnoj strani otoka Kolo\xc4\x8dep u za\xc5\xa1ti\xc4\x87enoj uvali.\n_START_SECTION_\nNaziv\n_START_PARAGRAPH_\nMjesto je dobilo naziv zbog bli\xc5\xbeeg polo\xc5\xbeaja gradu Dubrovniku.\n_START_SECTION_\nZnamenitosti\n_START_PARAGRAPH_\nPark \xe2\x80\x93 \xc5\xa1uma u Gornjem \xc4\x8delu, je zna\xc4\x8dajan prirodni objekt koji se sastoji od \xc5\xa1ume alepskog bora i makije. U makiji se isti\xc4\x8du karakteristi\xc4\x8dne vrste podneblja poput crnike (Quercus ilex), smrdljike (Pistacia terebinthus), tr\xc5\xa1lje (Pistacia lentiscus), zelenike (Phillyrea latifolia), mr\xc4\x8de (Myrtus communis), planike (Arbutus unedo), roga\xc4\x8da (Ceratonia siliqua) obraslih tetivikom (Smilax aspera) i druge vrste. Posebno je estetski vrijedan krajolik uz morsku obalu, na \xc4\x8dijim strmim stijenama rastu karakteristi\xc4\x8dne biljke ovog podneblja. Ovo za\xc5\xa1ti\xc4\x87eno podru\xc4\x8dje pokriva povr\xc5\xa1inu od oko 12 ha. Za\xc5\xa1ti\xc4\x87ena je od 1961. godine rje\xc5\xa1enjem Zavoda za za\xc5\xa1titu prirode.\n_START_SECTION_\nGospodarstvo\n_START_PARAGRAPH_\nGospodarstvo je u Gornjem \xc4\x8celu nerazvijeno, a stanovni\xc5\xa1tvo se bavi turizmom i ribarstvom.\n_START_SECTION_\nStanovni\xc5\xa1tvo\n_START_PARAGRAPH_\nU Gornjem \xc4\x8delu, prema popisu stanovnika iz 2001. godine, \xc5\xbeivi oko 60 stanovnika uglavnom Hrvata katoli\xc4\x8dke vjeroispovjesti.'